钦定古今图书集成/明伦汇编/氏族典/第337卷 > 刘审琼
## 钦定古今图书集成/明伦汇编/氏族典/第337卷 > 刘审琼

按《宋史刘审琼传》：“审琼，涿州范阳人。家素贫。汉乾祐
中，隶湘阴公帐下。周祖受命遁去，依永兴军节度刘
词。词卒，属太祖节镇，给事左右。及受禅，补殿直。开宝
中，累迁至军器库使，出知镇州。七年，太宗征河东，驻
跸月馀，储㣥无阙，迁领檀州刺史，知潭州，徙知河阳。
淳化三年，受代归，授坊州刺史。至道三年，卒官。”